recursal/SuperWikiNEXT-32B huggingface dataset:
ดีแก๊สเซอร์ (อังกฤษ: Degasser) เป็นอุปกรณ์ที่ใช้ในการขุดเจาะ เพื่อกำจัดแก๊สออกจากของไหลสำหรับการเจาะ (drilling fluid) ซึ่งอาจจะกลายเป็นฟองได้

ดีแก๊สเซอร์
-----------

ดีแก๊สเซอร์เป็นส่วนสำคัญในการกำจัดฟองแก๊สเล็ก ๆ ซึ่งฟิลม์ของเหลวห่อหุ้มกักเก็บอยู่ โดยการทำให้ฟองแตกและปลดปล่อยเช่น แก๊สมีเทน, ไฮโดรเจนซัลไฟด์ (H2S) และ CO2 จากของไหลสำหรับการเจาะ (น้ำโคลน) ไปสู่พื้นผิว โดยของไหลสำหรับการเจาะจะต้องผ่านกระบวนการแยกแก๊ส (degassing technique) จากดีแก๊สเซอร์ ซึ่งเป็นส่วนประกอบสำคัญในระบบไหลเวียนน้ำโคลน (Mud circulation system)

ชนิดของดีแก๊สเซอร์
------------------

### ถังสุญญากาศ

ดีแก๊สเซอร์ชนิดถังสุญญากาศ (อังกฤษ: Vacuum Tank Degasser) เป็นชนิดที่ใช้อย่างแพร่หลาย สามารถติดตั้งได้ทั้งแบบแนวตั้ง, แนวนอน หรือท่อทรงกลม ซึ่งจะสร้างสภาวะที่เป็นสุญญากาศขึ้นเพื่อดึงแก๊สออกมาจากของไหลสำหรับการเจาะ ซึ่งเมื่อของเหลวเข้ามาในถังจะไหลและแบ่งเป็นชั้นบาง ๆ ภายในแผ่นด้านในดีแก๊สเซอร์ ซึ่งออกแบบให้ไหลแบบสม่ำเสมอ และสุญญากาศจะทำให้แก๊สแยกออกมาจากของเหลวได้ ซึ่งเมื่อสูบแก๊สออกมาแล้วจะนำไปเผาทิ้ง หรือส่งต่อให้ส่วนระบบควบคุมสิ่งแวดล้อม

### ชนิดบรรยากาศ

ดีแก๊สเซอร์ชนิดบรรยากาศ (อังกฤษ: Atmospheric Degasser) จะนำของไหลสำหรับการเจาะ เข้าสู่กระบวนการเพิ่มความเร่งโดยผ่านเครื่องสูบซึ่งใบพัดจมอยู่ในของไหล และทำให้ของไหลกระทบกับแผ่นกั้นที่อยู่นิ่งเพื่อทำให้มีพื้นที่มากที่สุด จึงทำให้เกิดการระบายแก๊สออกสู่บรรยากาศได้

ดูเพิ่ม
-------

* อุปกรณ์แยกแก๊สจากของไหลสำหรับการเจาะ [en]

อ้างอิง
-------

1. ↑  ASME Shale Shaker Committee (19 November 2004). "9". *Dilling Fluids Processing Handbook* (1st ed.). Gulf Professional Publishing. pp. 202–207. ISBN 9780750677752.

แหล่งข้อมูลอื่น
---------------

* การคำนวณสำหรับการประมาณขนาดดีแก๊สเซอร์ในแนวตั้ง เก็บถาวร 2020-07-04 ที่ เวย์แบ็กแมชชีน – ขึ้นอยู่กับระยะเวลาขั้นต่ำที่ต้องการในการคงอยู่สำหรับเฟสของเหลว เพื่อให้ฟองก๊าซที่ลอยตัวสามารถหนีออกมาได้
**มูฮัมหมัด จูฮารี** (Muhammed Juhari) นักมวยสากลชาวอินโดนีเซีย สถิติการชก 16 ครั้ง ชนะ 8 (น็อค 3) เสมอ 3 แพ้ 5

ประวัติ
-------

จูฮารีขึ้นชกมวยสากลอาชีพครั้งแรกเมื่อ 12 กันยายน พ.ศ. 2525 ชนะ ฮัง ปาร์ก จากนั้น ขึ้นชิงแชมป์อินโดนีเซียรุ่นไลท์เวทเมื่อ 19 ธันวาคม พ.ศ. 2525 ชนะคะแนน กาย ซีอง ได้แชมป์มาครอง จากนั้น จูฮารีก็ขึ้นชิงแชมป์ OPBF รุ่นไลท์เวทเมื่อ 16 ตุลาคม พ.ศ. 2526 และเป็นฝ่ายชนะน็อค โรแลนโด อัลดีมีร์ ยก 6 ที่อินโดนีเซีย ได้แชมป์มาครอง จูฮารีป้องกันแชมป์ได้ครั้งเดียว ก็เสียแชมป์ให้ ยองยอง ปักกวิงไปเมื่อ 23 กันยายน พ.ศ. 2527 จูฮารีหยุดชกไปสองปี กลับมาชกอีกครั้งใน พ.ศ. 2529 ชนะคะแนน ดาวทอง ชูวัฒนะที่อินโดนีเซีย จากนั้นก็ชิงแชมป์ OPBF รุ่นเดิมที่เคยครองแชมป์มาก่อน ซึ่งในขณะนั้น สกัด เพชรยินดี นักชกไทยครองแชมป์อยู่ การชกเกิดขึ้นเมื่อ 26 กุมภาพันธ์ พ.ศ. 2530 ผลปรากฏว่าจูฮารีเป็นฝ่ายแพ้คะแนน ชิงแชมป์ไม่สำเร็จ

หลังจากชิงแชมป์ไม่สำเร็จ จูฮารีหันไปชกสร้างฟอร์มใหม่ ชกชนะอีกหลายครั้ง รวมทั้งชนะน็อค สมอ ดอนเจดีย์ ในยกที่ 6 ด้วย ต่อมา จูฮารีขึ้นชิงแชมป์ OPBF รุ่นไลท์เวทอีกครั้งกับอิวาโอะ โอโตโม เมื่อ 20 พฤษภาคม พ.ศ. 2534 ผลการชกปรากฏว่าเสมอกันไป โอโตโม่ยังรักษาแชมป์ไว้ได้ ส่วน จูฮารีก็ตัดสินใจแขวนนวมไป

เกียรติประวัติ
--------------

* แชมป์อินโดนีเซียรุ่นไลท์เวท (2525)
* แชมป์ OPBF รุ่นไลท์เวท
	+ ชิง 16 ตุลาคม 2526 ชนะน็อค โรแลนโด อัลเดมีร ยก 6 ที่ อินโดนีเซีย
	+ ป้องกันแชมป์ครั้งที่ 1, 14 เมษายน 2527 เสมอกับ บาร์รี มิเชล ที่ อินโดนีเซีย
	+ เสียแชมป์ 23 กันยายน 2527 แพ้คะแนน จองจอง ปักกูยิง ที่ อินโดนีเซีย
* แชมป์อินโดนีเซียรุ่นไลท์เวท (2531)
* เคยชิงแชมป์ต่อไปนี้แต่ไม่สำเร็จ
	+ ชิงแชมป์ OPBF รุ่นไลท์เวทเมื่อ 26 กุมภาพันธ์ 2530 แพ้คะแนน สกัด เพชรยินดี ที่ กทม.
	+ ชิงแชมป์ OPBF รุ่นไลท์เวทเมื่อ 20 พฤษภาคม 2534 เสมอกับ อิวาโอะ โอโตโม ที่ ญี่ปุ่น

อ้างอิง
-------

* สถิติการชก boxrec.com (อังกฤษ)
**นักบุญเปาโล มิกิ** (ญี่ปุ่น: パウロ三木) เป็นสกอลัสติกในคณะเยสุอิต ชาวญี่ปุ่น ผู้พลีชีพเป็นมรณสักขี พร้อมกับนักบวชคาทอลิกท่านอื่น ๆ อีก 25 องค์ ต่อมาได้รับการประกาศเป็นนักบุญเมื่อวันที่ 8 มิถุนายน ค.ศ. 1862

ประวัติ
-------

**มิกิ**เกิดราวปี ค.ศ. 1562 ในครอบครัวทหารระดับสูงในประเทศญี่ปุ่น เมื่อโตขึ้นก็เข้าเรียนที่วิทยาลัยของคณะเยสุอิต และได้เป็นสมาชิกคณะนั้นในปี ค.ศ. 1580 ท่านเริ่มมีชื่อเสียงจากการเป็นนักเทศน์ และชักนำชาวญี่ปุ่นจำนวนมากให้มานับถือศาสนาคริสต์นิกายโรมันคาทอลิก โทะโยะโตะมิ ฮิเดะโยะชิ ไดเมียวผู้ทรงอิทธิพลในญี่ปุ่นสมัยนั้นเกรงอิทธิพลของพวกมิชชันนารีว่าจะส่งผลต่อความมั่นคงของรัฐ จึงให้ดำเนินการเบียดเบียนคริสต์ศาสนิกชนอย่างหนัก มิกิและนักบวชคาทอลิกองค์อื่น ๆ อีกราว 25 องค์ถูกจำคุก ทรมานร่างกาย และต่อมาถูกตรึงกางเขนที่เมืองนะงะซะกิ เมื่อวันที่ 5 กุมภาพันธ์ ค.ศ. 1597 ขณะถูกตรึงกางเขน มิกิยังคงเทศนาประกาศข่าวดีและกล่าวให้อภัยแก่ทุกคนที่สังหารท่าน

การยกย่องหลังมรณกรรม
--------------------

เปาโล มิกิได้รับการประกาศเป็นบุญราศีโดยสมเด็จพระสันตะปาปาเออร์บันที่ 8 เมื่อวันที่ 14 กันยายน ค.ศ. 1627 และได้รับการประกาศเป็นนักบุญโดยสมเด็จพระสันตะปาปาปิอุสที่ 9 เมื่อวันที่ 8 มิถุนายน ค.ศ. 1862 และกำหนดวันฉลองตรงกับวันที่ 6 กุมภาพันธ์ ของทุกปี

เชิงอรรถ
--------

**ก**  scholastic - สมาชิกที่อยู่ระหว่างการอบรมเพื่อเตรียมตัวจะรับศีลอนุกรมเป็นบาทหลวงต่อไป

อ้างอิง
-------

1. 1 2  วีรบุรุษเยสุอิต[*ลิงก์เสีย*], เว็บไซต์คณะเยสุอิตในประเทศไทย, เรียกข้อมูลวันที่ 6 กุมภาพันธ์ พ.ศ. 2556
2. ↑  St. Paul Miki, เรียกข้อมูลวันที่ 6 กุมภาพันธ์ พ.ศ. 2556
Error ซิงเกิลโดยดีปเพอร์เพิล

**ไฮเวย์สตาร์** (อังกฤษ: Highway Star) เป็นซิงเกิลของดีปเพอร์เพิล วงร็อกชื่อดังของอังกฤษ เป็นเพลงเปิดตัวในสตูดิโออัลบั้มเต็มชุดที่ 6 ของวง *แมชชีนเฮด* (1972) และเป็นเพลงที่มีจังหวะเร็วที่สุดในอัลบั้ม โดดเด่นด้วยการโซโลกีตาร์และออร์แกนที่ได้รับแรงบันดาลใจจากดนตรีคลาสสิก

ประวัติ
-------

เพลงนี้เกิดบนรถทัวร์ที่ไปพอร์ตสมัทเพื่อทัวร์คอนเสิร์ตในปี ค.ศ. 1971 เมื่อริตชี แบล็กมอร์ซึ่งเป็นมือกีตาร์ของวงในขณะนั้นคว้ากีตาร์อะคูสติกออกมาแต่งทำนอง ในขณะที่เอียน กิลแลน นักร้องนำได้ทำการแต่งเนื้อเพลงแบบด้นสด โดยตัวเพลงได้รับการขัดเกลาและออกแสดงทันทีในคืนเดียวกันนั้น ไฮเวย์สตาร์ปรากฏครั้งแรกในแผ่นลองเพลย์ *แมชชีนเฮด* ซึ่งเป็นสตูดิโออัลบั้มเต็มชุดที่ 6 ของวง และวางจำหน่ายในปี ค.ศ. 1972 เพลงนี้เป็นหนึ่งในเพลงหลักของวงในทุกการแสดงสด และเป็นเพลงเปิดฉากก่อนที่จะเล่นและร้องเพลงอื่น ๆ

อ้างอิง
-------

1. ↑  Vinny Cecolini (20 June 2015). *Shootin' the Sh\*t — Volume One: Conversations with Rock Anti- Heroes, Icons & Metal Gods*. BearManor E. p. 58. GGKEY:WN9DDZBW0R5.
2. ↑  Martin Popoff (2003). *The Top 500 Heavy Metal Songs of All Time*. ECW Press. p. 16. ISBN 978-1-55022-530-3.
3. ↑  Jeremy Wallach; Harris M. Berger; Paul D. Greene (27 December 2011). *Metal Rules the Globe: Heavy Metal Music Around the World*. Duke University Press. p. 47. ISBN 978-0-8223-4733-0.
4. ↑  ":::: Roger Glover – the official website". คลังข้อมูลเก่าเก็บจากแหล่งเดิมเมื่อ 11 มีนาคม 2007.
พันธะที่ไฮโดรเจนอยู่ด้านเดียวกันบริเวณพันธะคู่ของคาร์บอน
**ไฮโดรจีเนชัน** (อังกฤษ: Hydrogenation) บางครั้งเรียกว่า การยับยั้งการสลายตัว โดยการการเพิ่มไฮโดรเจน ให้กับโมเลกุล เป็นปฏิกิริยาเคมีที่เกิดขึ้นในโมเลกุลที่ไม่อิ่มตัวในสารอินทรีย์ คือมีพันธะคู่ที่อะตอมของคาร์บอน โดยอะตอมของไฮโดรเจนจะเข้าไปทำพันธะกับอะตอมของคาร์บอนจนเกิดพันธะเดี่ยวรอบๆ คาร์บอนครบ 4 พันธะ กระบวนการนี้มีประโยชน์ในด้านเภสัชศาสตร์และในอุตสาหกรรมปิโตรเคมี

นอกจากนี้ กระบวนการไฮโดรจีเนชันยังสามารถเปลี่ยนกรดไขมันไม่อิ่มตัวให้กลายเป็นกรดไขมันอิ่มตัวได้อีกด้วย แต่ในความเป็นจริงแล้ว กระบวนการนี้ก็ไม่ได้ทำได้อย่างสมบูรณ์มากนัก เนื่องจากในน้ำมันพืชมักมีกรดไขมันที่มีพันธะคู่มากกว่า 1 พันธะ แต่ก็สามารถลดจำนวนของพันธะคู่ระหว่างคาร์บอนในกรดไขมันนั้นได้ เช่น ในการผลิตเนยเทียม สามารถน้ำมันพืชซึ่งเป็นของเหลวให้กลายเป็นของแข็งหรือกึ่งของแข็งได้ เนื่องจากการเปลี่ยนแปลงสภาพความอิ่มตัวของกรดไขมันนี้ มีผลทางกายภาพต่อกรดไขมัน เช่น ลดจุดหลอมเหลว เป็นต้น น้ำมันพืชที่ถูกทำให้อิ่มตัวนี้ได้ถูกใช้อย่างกว้างขวาง โดยเฉพาะในการอบขนมปัง เนื่องจากมีราคาไม่สูงมากนัก และยังมีคุณสมบัติที่ดีอื่นๆ อีก เช่น ทนต่อกระบวนการออกซิเดชั่น ทำให้ไม่เน่าเสียง่าย

อย่างไรก็ตาม กระบวนการไฮโดรจีเนชันที่ไม่สมบูรณ์นี้ก่อให้เกิดความแตกต่างของอะตอมคาร์บอนที่ยังเหลือพันธะคู่อยู่ โดยในธรรมชาติ อะตอมของไฮโดรเจนที่อยู่บริเวณพันธะคู่ของคาร์บอนมักจะอยู่ด้านเดียวกัน (ดูรูป) แต่กระบวนการนี้มักทำให้เกิดอะตอมของไฮโดรเจนอยู่ตรงกันข้ามกัน โดยจำนวนไฮโดรเจนที่อยู่ตรงข้ามกันนั้นมีโอกาสเกิดขึ้นมากถึงสองเท่าของการที่ไฮโดรเจนสองอะตอมอยู่ข้างเดียวกันเลยทีเดียว ซึ่งนำไปสู่ความเสี่ยงต่อการเป็นโรคหัวใจได้ ทำให้สหรัฐและยุโรปได้มีกฎหมายให้แสดงจำนวนไฮโดรเจนที่อยู่ตรงข้ามกันในรายละเอียดของอาหารด้วย

ประโยชน์
--------

ในอุตสาหกรรมอาหาร มักใช้แก๊สไฮโดรเจนเป็นตัวทำปฏิกิริยาโดยมีตัวเร่งเป็นโลหะ เช่น นิกเกิล ทองคำขาว หรือแพลลาเดียม โดยที่ปฏิกิริยานี้จะเกิดขึ้นที่อุณหภูมิ 150 - 180 องศาเซลเซียสภายใต้ความดันสูง

กระบวนการไฮโดรจีเนชันเป็นกระบวนการที่คายพลังงานออกมามาก ไฮโดรจีเนชันในน้ำมันพืชสามารถให้ความร้อนได้ถึง 25 กิโลแคลอรีต่อโมล เพียงพอที่จะเพิ่มอุณหภูมิของน้ำมันได้หยดละ 1.6 ถึง 1.7 องศาเซลเซียสเลยทีเดียว

นิยมใช้ในอุตสาหกรรมอาหารประเภทไขมัน เช่น การทำเนยเทียม เนื่องจากสามารถช่วยลดต้นทุนการผลิตให้กับผู้ผลิต และช่วยยืดอายุการเก็บของผลิตภัณฑ์

ดูเพิ่ม
-------

* กรดไขมัน
* แฮโลจีเนชัน

อ้างอิง
-------

1. ↑   www.noknoi.com/magazine
**วัดสองพี่น้อง**  เป็นวัดโบราณที่สร้างขึ้นในสมัยอยุธยาตอนต้น ตั้งอยู่เกือบกึ่งกลางของเมืองสรรคบุรีใกล้กับวัดโตนดหลายและไม่ห่างไกลจากวัดมหาธาตุมากนัก ปัจจุบันหลงเหลือสิ่งก่อสร้างเพียงสองแห่งเท่านั้นคือเจดีย์ทรงปรางค์องค์หนึ่ง และเจดีย์ทรงปราสาทยอดที่มีเรือนธาตุแปดเหลี่ยมอีกองค์หนึ่ง 
ชื่อของวัดสองพี่น้อง พระบาทสมเด็จพระจุลจอมเกล้าเจ้าอยู่หัวสันนิธฐานว่า มาจากวัดสองวัดที่อยู่ติดกันมากกว่าวัดที่พี่น้องสองคนร่วมกันสร้างเนื่องจากเห็นกำแพงวัดเหลื่อมกันอยู่

สถาปัตยกรรม
-----------

### ปรางค์ประธาน

พระปรางค์ประธาน ที่วัดสองพี่น้องมีรูปแบบโดยรวมจัดอยู่ในสมัยอยุธยาตอนต้น  มีส่วนที่พัฒนาไปขึ้นคือส่วนฐานที่ยืดสูงจนเกือบถึงครึ่งหนึ่งขององค์ปรางค์ ไม่พบการทำตรีมุข ทำเพียงซุ้มทางเข้าด้านทิศตะวันออกซึ่งมีบันไดมุ่งเข้าสู่คูหาปรางค์ เรือนธาตุเตี้ยกว่าปรางค์ในยุคเดียวกัน ลักษณะที่น่าสนใจคือการทำหน้าบันซุ้มลด 2 ชั้น ตั้งอยู่แยกชั้นกับเชิงบาตรครุฑแบก คล้ายหน้าบันของปรางค์ประธานวัดพระศรีรัตนมหาธาตุ ลพบุรี ปรางค์หมายเลข 16ค วัดพระศรีรัตนมหาธาตุ ลพบุรี ปรางค์วัดนครโกษา และปรางค์หมายเลข 8 วัดมหาธาตุอยุธยา เห็นได้ว่าการ ไม่ประดับหน้าบันบนชั้นเชิงบาตรครุฑแบกนั้นพบมากที่เมืองลพบุรี การปรากฏลักษณะร่วมกันเช่นนี้ แสดงถึงความใกล้ชิดกันทางเชิงช่าง และเมื่อพิจารณาประกอบกับลวดลายปูนปั้นบางลาย เช่น ลาย กรวยเชิง เฟื่องอุบะ ซึ่งเป็นลายกระหนกซ้อนทับกันและมีปริมาตรนูนหนา ก็คงได้แรงบันดาลใจไป จากเมืองลพบุรีด้วยเช่นกัน แต่พัฒนาการของชั้นประดับลายจัดอยู่ในระยะที่ 2 เช่นเดียวกับเจดีย์ประจำมุมทรงปราสาทยอด วัดพระราม และพัฒนาการของลวดลายก็เป็นลายแบบไทยแล้ว

เทคนิคการก่อสร้างบางประการที่แตกต่างไป คือ การโกลนกลีบขนุนจากศิลาแลง ในขณะที่ปรางค์ในยุดต้นอยุธยาใช้อิฐในก่อกลีบขนุน ทำให้นึกถึงงานในศิลปกรรมในเมืองลพบุรี ทั้งปรางค์สามยอด และปรางค์ประธานวัดพระศรีรัตนมหาธาตุ ลพบุรี ที่ใช้ศิลาแลงก่อสร้างทั้งองค์ รวมถึงกลีบขนุนด้วย แม้งานซ่อมในชั้นหลังจะใช้อิฐแทนก็ตาม ช่างจึงอาจได้เทคนิคมาจากเมืองลพบุรี ก็เป็นได้ 

พระพุทธรูปปูนปั้นในจระนำของปรางค์ประธาน คือพระพุทธรูปประทับยืนอยู่ใน จระนำด้านทิศตะวันตก มีพระพักตร์แบบอู่ทองรุ่นที่ 2 และพระพุทธรูปลีลาแบบสุโขทัย ประดับในซุ้มด้านทิศใต้ เป็นหลักฐานสำคัญคือ การปรากฏพระพุทธรูปลีลาอันเป็น เอกลักษณ์ของพุทธศิลป์สุโขทัยบนเจดีย์ทรงปรางค์อันเป็นเอกลักษณ์ของกรุงศรีอยุธยา เช่นเดียวกับ การปรากฏเจดีย์ทรงยอดดอกบัวตูมวัดโตนดหลาย การปรากฏพระพุทธรูปแบบอู่ทองของทางภาคกลางร่วมกับพระพุทธรูปลีลาแบบสุโขทัยคงเป็นการยืนยันได้ดีถึงอิทธิพลศิลปะสุโขทัยที่ผสมอยู่ใน ศิลปะเมืองสรรคบุรีอยู่มาก ซึ่งพื้นฐานเดิมของเมืองสรรคบุรีคืองานช่างที่สัมพันธ์กับเมืองสุพรรณบุรี และลพบุรีมาก่อน ยิ่งพิจารณางานศิลปกรรมจากวัดอื่นๆ ในเมืองเดียวกัน ได้แก่ วัดพระแก้วซึ่งเป็น วัดใหญ่สำคัญทางฝั่งอรัญญิก วัดมหาธาตุ วัดโตนดหลาย ทุกวัดที่กล่าวนี้ล้วนปรากฏงานในอิทธิพล ศิลปะสุโขทัยทั้งสิ้น ลักษณะเช่นนี้แสดงความยืดหยุ่นที่ไม่เคร่งครัดกับรูปแบบและนำมาปรับให้เข้ากับ รสนิยมของตนเอง จนเกิดงานช่างที่มีรูปแบบเฉพาะของเมืองสรรคบุรี

อ้างอิง
-------

1. ↑   จิราภรณ์ สถาปนะวรรธนะ และคณะ. (2551). ตามรอยพระพุทธเจ้าหลวงเสด็จประพาสต้นมณฑลฝ่ายเหนือ ร.ศ.120. พิษณุโลก : สาขาประวัติศาสตร์คณะสังคมศาสตร์ มหาวิทยาลัยนเรศวร.
2. ↑   โทโมฮิโตะ ทะคะตะ. (2549). แบบอย่างเจดีย์ในเมืองสรรคบุรี กับการสะท้อนความสัมพันธ์ทางประวัติศาสตร์. วิทยานิพนธ์ปริญญาศิลปศาสตร์มหาบัณฑิต สาขาวิชาประวัติศาสตร์ศิลปะ ภาควิชาประวัติศาสตร์ศิลปะ บัณฑิตวิทยาลัย มหาวิทยาลัยศิลปากร.
**วัดสวรรคาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองสวรรคโลก อำเภอสวรรคโลก จังหวัดสุโขทัย เนื้อที่ของวัดประมาณ 10 ไร่เศษ ด้านหน้าติดแม่น้ำยม

วัดสวรรคารามตั้งวัดเมื่อ พ.ศ. 2429 ได้รับพระราชทานวิสุงคามสีมาเมื่อ พ.ศ. 2434 เดิมเรียกว่า **วัดกลาง** เพราะตั้งอยู่ระหว่างกลาง 2 ตำบล คือด้านเหนือเป็นตำบลวังพิณพาทย์ และด้านใต้เป็นตำบลวังไม้ขอน ซึ่งตั้งเป็นเมืองสวรรคโลก ต่อมาเมื่อ พ.ศ. 2450 พระปลัดคำ วัดสุทัศนเทพวรารามราชวรมหาวิหาร กรุงเทพมหานคร ได้รับแต่งตั้งให้เป็น พระครูสวรรค์วรนายก ดำรงตำแหน่งเจ้าคณะใหญ่เมืองสวรรคโลก ได้มาประจำอยู่ที่วัดกลาง ท่านจึงได้เปลี่ยนชื่อเป็น "วัดสวรรคาราม" บรรดาสิ่งก่อสร้างในวัดก่อน พ.ศ. 2526 เช่นโบสถ์ ศาลาการเปรียญ กุฏิ และเสนาสนะของวัดนี้ไม่ใหญ่โตนัก โบสถ์ซึ่งตั้งอยู่ทางด้านเหนือก็มีขนาดเล็กตัวโบสถ์แต่เดิมชำรุดทรุดโทรมมากได้มีการซ่อมแซมปฏิสังขรณ์ครั้งใหญ่ในสมัย พระอุปัชฌาย์อาจ เป็นเจ้าอาวาส

สิ่งก่อสร้างภายในวัดสร้างขึ้นในสมัยกรุงรัตนโกสินทร์ตอนต้น บรรดาสิ่งก่อสร้างในวัดก่อน พ.ศ. 2526 เช่น อุโบสถ ศาลาการเปรียญ กุฏิ และเสนาสนะของวัดนี้ไม่ใหญ่โตนัก ด้านหน้าของอุโบสถเป็นเจดีย์ไม้สิบสองขนาดเล็ก มีสององค์ สืบไม่ได้ความว่าบรรจุกระดูกของผู้ใด ส่วนเจดีย์เล็ก ๆ ด้านหลังโบสถ์เป็นเจดีย์บรรจุกระดูกของท่านเจ้าคุณสวรรค์วรนายก สร้างเมื่อ พ.ศ. 2480 และเจดีย์ญาติพี่น้องของท่านที่ใช้นามสกุลจิตรธร ตั้งเรียงราย กุฏิแบบฝรั่งสามชั้นอยู่ห่างจากโบสถ์ไม่มาก ศาลาการเปรียญหลังเดิมสร้างเมื่อ พ.ศ. 2458 มีสภาพทรุดโทรมมาก ศาลาการเปรียญหลังใหม่กว้าง 20 เมตร ยาว 40 เมตร การก่อสร้างสิ่งใหม่ ๆ ภายในวัดสวรรคาราม เกิดขึ้นหลัง พ.ศ. 2526 เช่น กุฏิหลังเล็ก ๆ ทางด้านเหนือ ศาลาธรรมสังเวชด้านเหนือฌาปนสถาน ศาลาหลวงปู่ ประดิษฐานรูปหล่อของท่านเจ้าคุณสวรรค์วรนายก และท่านพระครูธรรมวโรทัย ปูชนียวัตถุคือ *หลวงพ่อบุญลือ* เป็นพระพุทธรูปปางมารวิชัย สมัยสุโขทัยหน้าตักกว้าง 33 นิ้ว

รายนามเจ้าอาวาส
---------------

* พระอาจารย์แดง
* พระอุปัชฌาย์อาจ
* พระอาจารย์อยู่
* พระสวรรค์วรนายก (ทองคำ จิตรธร)
* พระครูธรรมวโรทัย (เพชร จิตรธร)
* พระครูสุนันท์คุณาภรณ์ (ยิ้ม ดื่นตา)
* พระครูสุธรรมนิเทศ (พระสุนทรธรรมาภรณ์) รักษาการ
* พระเฉลิม รักษาการ
* พระใบฎีกาชัยณรงค์ รักษาการ
* พระมหานิรันดร์ (นิรันดร์ ทุตะกิจ) รักษาการ
* พระแก้ว วชิโร รักษาการ
* พระครูสุจิตศีลาจารย์ (ต๊วน สุดจิตร)
* พระครูพิศาลสิริวัฒน์ (เสน่ห์ สิริวฑฺฒโน )
* พระมหาดวงอำนาจ สิริมงคโลก

อ้างอิง
-------

1. ↑  "วัดสวรรคาราม". สำนักงานพระพุทธศาสนาแห่งชาติ.
2. ↑  "ประวัติวัดสวรรคาราม(วัดกลาง)".
3. ↑  "วัดสวรรคาราม". ศูนย์ข้อมูลกลางทางวัฒนธรรม.

คอมมอนส์ มีภาพและสื่อเกี่ยวกับ:  
**วัดสวรรคาราม**
**432 พาร์กแอเวนู** (อังกฤษ: 432 Park Avenue) คือโครงการตึกระฟ้าที่พักอาศัยโดยกลุ่ม CIM ในมิดทาวน์ แมนแฮตตัน นครนิวยอร์ก อาคารแห่งนี้ประกอบด้วยอะพาร์ตเมนต์ คอนโดมิเนียม ที่ความสูง 426.11 เมตร (1,398 ฟุต) ซึ่งจะกลายเป็นตึกที่สูงที่สุดอันดับ 3 ของสหรัฐอเมริกา และหนึ่งในตึกที่พักอาศัยที่สูงที่สุดในโลก และเป็นตึกที่สูงอันดับ 2 ในนครนิวยอร์ก รองจากวันเวิลด์เทรดเซ็นเตอร์ อย่างไรก็ตามเมื่อวัดความสูงจากหลังคา ตึก 432 พาร์กแอเวนูจะเป็นตึกที่สูงที่สุดในนิวยอร์ก โดยสูงกว่าวันเวิลด์เทรดเซ็นเตอร์ประมาณ 9.1 เมตร (30 ฟุต) อาคารมีการวางแผนแต่เดิมที่ความสูง 396 เมตร (1,300 ฟุต) ใน พ.ศ. 2554 การก่อสร้างเริ่มใน พ.ศ. 2555 และจะเสร็จสมบูรณ์ใน พ.ศ. 2558 ตัวอาคารตั้งอยู่ที่ถนน 432 พาร์ก ซึ่งการก่อสร้างอาคารจำเป็นต้องรื้อถอนโรงแรมเดรก (Drake Hotel) จำนวน 495 ห้อง ที่สร้างใน ค.ศ. 1926 โรงแรมถูกขายในราคา 440 ล้านดอลลาร์สหรัฐให้กับผู้พัฒนาโครงการ Harry B. Macklowe และถูกรื้อถอนใน ค.ศ. 2007 ที่ตั้งนี้กลายเป็นหนึ่งในที่ดินที่มีค่ามากที่สุด เนื่องจากตั้งอยู่ใจกลางนครนิวยอร์ก

ดูเพิ่ม
-------

* วัน 57
* ตึกระฟ้า
* รายชื่อตึกที่สูงที่สุดในโลก


คอมมอนส์ มีภาพและสื่อเกี่ยวกับ:  
**432 พาร์กแอเวนู**

อ้างอิง
-------

1. ↑  432 Park Avenue emporis.com
**บทความนี้มีอักษรพม่า** หากอุปกรณ์ของคุณไม่สามารถเรนเดอร์อักษรนี้ได้ คุณอาจเห็นเครื่องหมายคำถาม, อักษรพิเศษ, กล่อง หรือสัญลักษณ์อื่น ๆ แทนที่อักษรพม่า

**พญาลอ** (พม่า: ဗညားလော, เสียงอ่านภาษาพม่า: [bəɲá lɔ́]; ถึงแก่กรรม 1538) เสนาบดีผู้ใหญ่ในราชสำนักของ พระเจ้าสการะวุตพี กษัตริย์องค์สุดท้ายแห่ง อาณาจักรหงสาวดี เขาและ พญาเกียรติ์ รวมถึงเสนาบดีผู้ใหญ่คนอื่น ๆ ประสบความสำเร็จในป้องกันการรุกรานจาก อาณาจักรตองอู ถึง 3 ครั้งในช่วงปี ค.ศ. 1534 - 1538 เขาและพญาเกียรติ์เป็นพระอาจารย์ของพระเจ้าสการะวุตพี

พญาลอและพญาเกียรติ์ถูกประหารชีวิตเมื่อ ค.ศ. 1538 ตามพระบัญชาของพระเจ้าสการะวุตพีโดยหลงเชื่อข้อมูลเท็จจากฝ่ายตองอู จากนั้นไม่นานหงสาวดีก็ถูกตองอูตีแตกในปลายปี ค.ศ. 1538

อ้างอิง
-------

เชิงอรรถ

1. ↑  Htin Aung 1967: 107–108
2. ↑  Sein Lwin Lay 2006: 152–156

บรรณานุกรม

* Htin Aung, Maung (1967). *A History of Burma*. New York and London: Cambridge University Press.
* Sein Lwin Lay, Kahtika U (1968). *Mintaya Shwe Hti and Bayinnaung: Ketumadi Taungoo Yazawin* (ภาษาพม่า) (2006, 2nd printing ed.). Yangon: Yan Aung Sarpay.
**วัดสว่างภพ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองสี่ อำเภอคลองหลวง จังหวัดปทุมธานี ปัจจุบันมีพระครูวิจิตรอาภากร (นิวัตร อาภากโร ป.ธ.4) เป็นเจ้าอาวาส

วัดสว่างภพสร้างเมื่อวันที่ 2 เมษายน พ.ศ. 2457 โดยมีนายไปล่ สว่างนพ เป็นผู้สร้างถวายที่ดิน 19 ไร่ 2 งาน 72 ตารางวา และดำเนินการสร้างวัดพร้อมกับขนานนามว่า **วัดสว่างนพดาราม** วัดนี้มีแต่ผู้รักษาการแทนเจ้าอาวาสเรื่อยมาจนถึง พ.ศ. 2482 พระปทุมวรนายก เจ้าคณะจังหวัด ได้แต่งตั้งเจ้าอาวาสและเปลี่ยนชื่อวัดเป็น "วัดสว่างภพ" ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 ด้านการศึกษา วัดได้มีการสอนพระปริยัติธรรม แผนกธรรม เฉพาะภายในพรรษา

อาคารเสนาสนะที่สำคัญ ได้แก่ อุโบสถ ศาลาการเปรียญ หอสวดมนต์ หอฉัน หอระฆัง ฌาปนสถาน กุฏิ อาคารปฏิบัติธรรม กำแพงหน้าวัด ศาลาอเนกประสงค์ วิหารคดรอบอุโบสถ วิหารประดิษฐานพระพุทธรูป วัดนี้มีปูชนียวัตถุที่สำคัญ คือ พระประธานภายในอุโบสถ *หลวงพ่ออู่ทอง* สร้างด้วยโลหะสำริด หน้าตัก 2 ศอก สร้างเมื่อ พ.ศ. 2490 พระประธานในอุโบสถ เป็นพระพุทธชินราชจำลอง เนื้อโลหะทองเหลือง หน้าตัก 4 ศอก สร้างเมื่อ พ.ศ. 2500 วัดยังมีสรีระสังขารของหลวงพ่อแสวงประดิษฐานอยู่ในโลงแก้ว

อ้างอิง
-------

1. ↑  "วัดสว่างภพ". ศูนย์ข้อมูลกลางทางวัฒนธรรม.
2. ↑  "บันทึกประเทศไทย ฉบับที่ 117 - จังหวัดปทุมธานี". p. 60–61.
**อานนท์ นานอก** ชื่อเล่น **โด้** นักฟุตบอลชาวไทย ในตำแหน่งกองหลัง ปัจจุบันเลิกเล่นฟุตบอลแล้ว

อานนท์ถือว่ามีประสบการณ์ในการเล่นฟุตบอลลีกอาชีพของไทยมาอย่างยาวนาน โดยเริ่มเล่นฟุตบอลในระดับดิวิชัน 1 กับสโมสรกรุงเทพคริสเตียน ในฤดูกาล 2544 จากนั้นได้เล่นในระดับไทยพรีเมียร์ลีกเมื่อย้ายมาสโมสรธนาคารกรุงไทย โดยคว้าแชมป์ลีกสูงสุดกับสโมสรได้ 1 สมัย และได้เล่นในฟุตบอลถ้วยเอเอฟซี แชมเปียนส์ลีก ต่อมาได้ออกไปหาความท้าทายนอกประเทศด้วยการไปร่วมทีมเปอร์ซิคู คูดัส ทีมในระดับดิวิชัน 1 ของประเทศอินโดนีเซีย ก่อนจะกลับมาค้าแข้งในประเทศไทยอีกครั้งกับสโมสรเพื่อนตำรวจ ,ทีโอที เอสซี,ทีทีเอ็ม-สมุทรสาคร ,ชัยนาท ฮอร์นบิล,เชียงราย ยูไนเต็ด และไทยฮอนด้า ลาดกระบัง ในดิวิชัน 1

โดย อานนท์ ขึ้นชื่อว่าเป็นกองหลังที่สกัดบอลได้แม่นยำและหนักหน่วงคนหนึ่งในวงการฟุตบอลไทย แต่ก็มักจะมีปัญหาด้านการควบคุมอารมณ์ทำให้ถูกลงโทษแบนและปรับอยู่หลายครั้ง

ประวัติ
-------

อานนท์ นานอก เกิดที่ตำบลในเมือง อำเภอพิมาย จังหวัดนครราชสีมา โด้เป็นลูกคนกลางในครอบครัว นานอก เรียนจบชั้นประถมศึกษา ที่โรงเรียนบ้านดอนแซะ ชั้น ม.1-ม.2 เรียนที่โรงเรียนพิมายวิทยา ก่อนจะย้ายมาทำงานอยู่กับน้าที่จังหวัดนนทบุรี และได้เล่นฟุตบอลเดินสายอยู่ย่านนั้น จนเข้าตาโค้ชของโรงเรียนบางบัวทองจนได้รับการชักชวนไปเป็นนักฟุตบอลของโรงเรียน และศึกษาต่อในระดับชั้น ม.3 

อานนท์ นานอก ได้ทุนนักกีฬา ศึกษาต่อในระดับชั้นมัธยมศึกษาตอนปลาย ที่โรงเรียนกรุงเทพคริสเตียนวิทยาลัย ซึ่งช่วงนี้เองที่ทำให้เขาได้รับโอกาสติดธงไตรรงค์ บนหน้าอกในนามตัวแทนทีมชาติในระดับเยาวชน เรื่อยมา

### สโมสรอินทรีเพื่อนตำรวจ

อานนท์ นานอก ได้รับมอบหมายจากเฮดโค้ช ชัยยง ขำเปี่ยม เป็นกัปตันทีมให้กับสโมสรอินทรีเพื่อนตำรวจ เพื่อช่วยดูแลเพื่อน และน้องๆในทีมทั้งใน และนอกสนาม อานนท์ นานอก เป็นกำลังสำคัญที่ทำให้สโมสรอินทรีเพื่อนตำรวจ กลับไปสู่ลีกสูงสุดของประเทศอีกครั้งในปี 2553

รางวัลในนามทีมชาติไทย
---------------------

* ชนะเลิศฟุตบอลอาเซียนเยาวชน ยู 20- 2005 (กรุงเทพ)
* เหรียญทองกีฬาซีเกมส์ 2546 (เวียดนาม) : ทีมชาติไทย U-23

รางวัลในระดับสโมสร
------------------

* แชมป์ไทยลีก กับสโมสรฟุตบอลธนาคารกรุงไทย
* แชมป์ไทยแลนด์ดิวิชั่น 1 กับสโมสรฟุตบอลเพื่อนตำรวจ

การทำประตูในนามทีมชาติ
----------------------

| # | Date | Venue | Opponent | Score | Result | Competition |
| --- | --- | --- | --- | --- | --- | --- |
| 1. | October 13,2004 | Bangkok, Thailand | Flag of the United Arab Emirates สหรัฐอาหรับเอมิเรตส์ | 3 - 0 | Won | 2006 FIFA World Cup qualification |
|

อ้างอิง
-------


* เก็บถาวร 2016-10-22 ที่ เวย์แบ็กแมชชีน
ในวิทยาการคอมพิวเตอร์ **ความผิดพลาดทางตรรกะ** (อังกฤษ: logic error หรือ semantic error) เป็นบั๊กในโปรแกรมที่ทำให้โปรแกรมทำงานผิดพลาด ส่งผลให้ได้ผลลัพธ์ที่ผิดพลาด หรือผลลัพธ์อาจจะถูกต้องแต่มีการใช้ทรัพยากรเกินความจำเป็น[] หรืออาจเกิดเหตุการณ์ที่เลวร้ายกว่า เช่นโปรแกรมเกิดข้อผิดพลาดจนแครชและจบการทำงานลงทันที 

ความผิดพลาดทางตรรกะสามารถเกิดขึ้นได้ทั้งภาษาเชิงคอมไพล์และภาษาเชิงแปลคำสั่ง สิ่งที่แตกต่างระหว่างความผิดพลาดทางตรรกะกับความผิดพลาดทางวากยสัมพันธ์คือโปรแกรมที่มีความผิดพลาดทางตรรกะยังถือว่าเป็นโปรแกรมที่สมบูรณ์ เนื่องจากโปรแกรมนี้ถูกต้องในเชิงวากยสัมพันธ์หมด จึงสามารถทำงานได้ (แต่ผิดพลาด) ในขณะที่หากเกิดความผิดพลาดทางวากยสัมพันธ์ ถ้าเป็นภาษาเชิงคอมไพล์ก็จะไม่สามารถเป็นโปรแกรมได้เลยเนื่องจากเกิดความผิดพลาดจากการคอมไพล์ หรือหากเป็นภาษาเชิงแปลคำสั่งก็จะพบว่าโปรแกรมจะหยุดการทำงานจากการพบข้อผิดพลาดระหว่างการทำงานอย่างแน่นอน ซึ่งทำให้ไม่ได้รับการพิจารณาเป็นโปรแกรมได้

สิ่งเดียวที่บ่งชี้ถึงความผิดพลาดทางตรรกะก็คือโปรแกรมมีข้อผิดพลาด ได้แก่ โปรแกรมให้ผลลัพธ์ผิด ใช้เวลาหรือหน่วยความจำมากกว่าที่คาดไว้ และโปรแกรมหยุดการทำงานจากการเกิดข้อผิดพลาด

สาเหตุโดยทั่วไป
---------------

สาเหตุโดยทั่วไปเกิดจากการที่ใช้คำสั่งผิดพลาด หรือเข้าใจขั้นตอนวิธีผิด หรือกระทั่งการเลือกขั้นตอนวิธีที่ผิดพลาด

การดีบั๊ก
---------

ตัวอย่าง
--------

ดูเพิ่ม
-------

* ความผิดพลาดทางวากยสัมพันธ์
**เที่ยวบิน 700Z สายการบินคาเธ่ย์แปซิฟิค** เป็นเที่ยวบินที่ถูกดำเนินการโดยคาเธ่ย์แปซิฟิคซึ่งตกลงในวันที่ 25 มิถุนายน พ.ศ. 2515

เที่ยวบิน
---------

เที่ยวบิน 700Z ออกเดินทางจากท่าอากาศยานนานาชาติของประเทศสิงคโปร์ และหยุดพักที่ท่าอากาศยานดอนเมือง ณ กรุงเทพมหานคร ก่อนจะไปสู่จุดหมายที่ท่าอากาศยานไคตั๊กประเทศฮ่องกง

ขณะบินอยู่บนความสูง 8,839 เมตร (29000 ฟุต) เหนือเปล็ยกู ทางใต้ของประเทศเวียดนาม ระเบิดซึ่งถูกบรรจุอยู่ในกล่องเครื่องสำอางและวางไว้ใต้เบาะที่นั่งผู้โดยสารนั้นถูกจุดชนวน ระเบิดนั้นทำให้เครื่องบินแตกเป็นเสี่ยงกลางอากาศ ผู้โดยสาร 71 คน รวมไปถึงลูกเรือจำนวน 10 คนเสียชีวิตทั้งหมด

เหตุการณ์ที่ตามมา
-----------------

จากการสืบสวนของ British Civil Aviation Department และตำรวจฮ่องกง รวมไปถึงรายงานจากนักข่าวบางกอกโพสต์ ซึ่งยาวถึง 6 ปี "นายตำรวจซึ่งลูกสาวและคู่หมั่นอยู่บนเที่ยวบินนั้น ถูกกล่าวหาว่าเป็นผู้ก่อเหตุ" สมชาย ไชยสุต ซึ่งได้ทำประกันการท่องเที่ยวถึง 3 ที่ให้กับทั้งคู่หมั่นและลูกสาว ได้พ้นจากข้อกล่าวหาด้วยเหตุผลที่ว่าหลักฐานนั้นมีไม่เพียงพอ เขาฟ้องร้องบริษัทประกันและได้รับเงินจำนวน 5.5 ล้านบาท ทว่าต่อมาเขาได้เสียชีวิตลงด้วยโรคมะเร็งในปี พ.ศ. 2528 หลังจาก "พนักงานของสายการบินและญาติของพวกเขา [ได้คิดที่จะ] จ้างนักฆ่าเพื่อมาฆ่าเขา"

อ้างอิง
-------

1. ↑  Some sources state the flight's origin as Changi Airport, but since Changi Airport opened in 1981, this is not possible.
2. 1 2  McBeth, J. (2011), *Reporter. Forty Years Covering Asia*, Talisman Publishing, Singapore, p. 34. ISBN 9789810873646
3. ↑  Criminal Occurrence description  at the Aviation Safety NetworkAviation Safety Network
4. ↑  Accident synopsis เก็บถาวร 2012-07-19 ที่ archive.today at airdisaster.com
**เหตุรถไฟชนกันชเซโคซินี** เป็นอุบัติเหตุรถไฟชนประสานงากันในประเทศโปแลนด์ เกิดขึ้นเมื่อวันที่ 3 มีนาคม พ.ศ. 2555 เวลา 21:07 น. ตามเวลายุโรป ส่งผลให้มีผู้เสียชีวิตทั้งหมด 16 รายบาดเจ็บ 60 คน นับเป็นอุบัติเหตุรุถไฟครั้งร้ายแรงที่สุดครั้งหนึ่งในประวัติศาสตร์ของโปแลนด์ รายงานระบุว่า รถไฟสองขบวนแล่นมาบนรางเดียวกัน ขบวนหนึ่งแล่นมาจากเมืองทางตะวันออก มุ่งหน้ายังกรุงวอร์ซอ ขณะที่อีกขบวนแล่นมาผิดรางขณะเดินทางจากกรุงวอร์ซอไปยังเมืองกรากุฟทางตอนใต้ ซึ่งขณะนี้ยังไม่ทราบสาเหตุว่าเหตุใด ขบวนที่มุ่งหน้าลงใต้จึงวิ่งมาผิดราง จากอุบัติเหตุครั้งนี้ ทำให้เกิดการตั้งข้อสงสัยต่อความปลอดภัยของระบบรางรถไฟของโปแลนด์ ซึ่งเพิ่งมีการปรับปรุงเมื่อไม่นานมานี้ ขณะที่ระบบส่วนใหญ่ยังมีการใช้มาตั้งแต่ยุคคอมมิวนิสต์ ด้านนายสลาโวเมียร์ โนวัค รัฐมนตรีคมนาคมโปแลนด์กล่าวยืนยันว่า การเดินทางด้วยรถไฟยังคงมีความปลอดภัย และการปรับปรุงระบบการเดินรถทุกครั้ง รัฐบาลยังคงคำนึงถึงความปลอดภัยของผู้โดยสารเป็นลำดับแรก และอุบัติเหตุครั้งนี้เกิดขึ้นบนเส้นทางที่ได้รับการปรับปรุงแล้ว

อ้างอิง
-------

* เก็บถาวร 2012-03-18 ที่ เวย์แบ็กแมชชีน
* 
*
ถั่วงอกชนิดต่าง ๆ
**ถั่วงอก** คือ ต้นถั่วที่มีรากงอกจากเมล็ด เช่น ถั่วเขียว ถั่วดำ ถั่วเหลือง (ถั่วงอกหัวโต) ถั่วลันเตา (โต้วเหมี่ยว) เป็นต้น ถั่วงอกเป็นผักชนิดหนึ่งและมีคุณค่าทางอาหารสูง ได้แก่ โปรตีน วิตามินบี วิตามินซี ใยอาหาร เหล็ก (1.6 กรัมต่อ 1 ถ้วยตวง) และเกลือแร่ นอกจากนี้ ถั่วงอกยังมีแคลอรีต่ำอีกด้วย

**ชื่อสามัญ :** Bean Sprout

**ชื่อวิทยาศาสตร์ :** Pisum sativum

**อยู่ในวงศ์ :** Fabaceae

การใช้ประโยชน์
--------------

ถั่วงอกนิยมใช้รับประทานกับอาหารประเภทเส้นที่มีส่วนผสมของแป้งสาลีหรือแป้งข้าวเจ้า และให้คาร์โบไฮเดรต (Di-Carbohydrate) สูง ซึ่งมีลักษณะเป็นพันธะสายยาว อาทิ บะหมี่ ก๋วยเตี๋ยว เส้นหมี่ เส้นจันท์ เส้นเล็ก ชาวจีนในอดีตนิยมรับประทานถั่วงอกกับก๋วยเตี๋ยว เส้นหมี่ และเส้นจันท์มากกว่าเส้นประเภทอื่น เพราะคนแก่ชาวจีนที่อพยพมาตั้งรกรากนั้นไม่ค่อยมีฟันและเรี่ยวแรงที่จะเคี้ยวเนื้อสัตว์ ปัจจุบัน ถั่วงอกยังใช้รับประทานร่วมกับบะหมี่เพียงหนึ่งหยิบมือที่เรียกว่า "บะหมี่จับกัง" ด้วย

สรรพคุณทางยา
------------

ถั่วงอกมีสรรพคุณช่วยป้องกันมะเร็งลำไส้และเอนไซม์ เพราะช่วยกระตุ้นสารต่อต้านอนุมูลอิสระที่จำเป็นภายในร่างกาย หรือที่เรียกว่า "ตัวทำปฏิกิริยา" ทั้งยังช่วยลดระดับน้ำตาลในกระแสเลือด

ข้อควรระวัง
-----------

ถั่วงอกในท้องตลาดอาจปนเปื้อนสารเร่งโต สารเร่งให้อ้วน สารฟอร์มาลิน และสารฟอกขาว ซึ่งต้องห้ามและเป็นโทษต่อร่างกาย สารปนเปื้อนเหล่านี้มีผลกระทบต่อระบบทางเดินอาหาร ระบบประสาท และระบบหายใจ รวมถึงอาจเป็นสาเหตุของเนื้องอกและมะเร็งด้วย

อ้างอิง
-------

1. 1 2 3  ถั่วงอก สรรพคุณและประโยชน์ของถั่วงอก 27 ประการ! โดยอาจารย์สรายุทธ ดวงอาภัยจาก www.Montfort College Primary Section เก็บถาวร 2013-11-14 ที่ เวย์แบ็กแมชชีน สืบค้นวันที่ 2 เมษายน พ.ศ. 2557
2. ↑  ข้อมูลถั่วงอกจากโรงพยาบาลศรีนครินทร์[*ลิงก์เสีย*] สืบค้นวันที่ 2 เมษายน พ.ศ. 2557
3. ↑  "ถั่วงอก สิ่งดีๆ ที่มักถูกมองข้าม". *kaset.today*. สืบค้นวันที่ 25 ตุลาคม 2564
4. ↑  บทความเรื่อง เรียนรู้วัฒนธรรมจากถั่วงอกจากเว็บไซต์ Gotoknow.org สืบค้นวันที่ 2 เมษายน พ.ศ. 2557
5. ↑  บทความเรื่อง ระวังฟอร์มาลินในอาหารจากเว็บไซต์ kapook.com สืบค้นวันที่ 2 เมษายน พ.ศ. 2557

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ถั่วงอก
* กำพล กาหลง และ คมสัน หุตะแพทย์.(2542).สารพัดวิธีเพาะถั่วงอก.กรุงเทพ : บริษัทสยามศิลปการพิมพ์จำกัด.
**ถั่วแดงต้มน้ำตาล** (จีนตัวย่อ: 红豆汤; จีนตัวเต็ม: 紅豆湯; พินอิน: *hóng dòu tāng*) เป็นของหวานที่พบเห็นได้ทั่วไปในประเทศจีน ทําจากถั่วแดงและน้ำตาลและปรุงคล้ายถั่วเขียวต้มน้ำตาล มักเสิร์ฟเย็นในช่วงฤดูร้อนและเสิร์ฟร้อนในฤดูหนาวซึ่งมีผลหลากหลายเช่น บรรเทาความร้อนของร่างกาย เป็นประโยชน์ต่อกระเพาะอาหารขับปัสสาวะ เสริมธาตุเหล็กในการสร้างเลือด ถั่วแดงต้มน้ำตาลยังสามารถใช้ทําไอศกรีมหวานเย็นแบบแท่งและหงโต้วปิงซึ่งเป็นของหวานยอดนิยมตามร้านฉาชานทิงในฮ่องกง 

ถั่วแดงต้มน้ำตาลในแบบกวางตุ้งโดยทั่วไปใข้ถั่วแดงเมล็ดเล็ก และน้ำตาลกรวดหรือน้ำตาลแดงแผ่น (片糖) เพื่อเพิ่มรสชาติ มักใส่เฉินผีและเมล็ดบัว ส่วนผสมอื่นที่ใส่เพิ่มเช่น สาคู, มันสําปะหลัง, กะทิ, ไอศกรีม, ข้าวเหนียว หรือข้าวเหนียวดำ, สาหร่ายทะเลตัดเส้น และไป่เหอ มักเสิร์ฟเป็นของหวานปิดท้ายในการกินที่ร้านอาหารหรือในงานเลี้ยง บางครั้งถั่วแดงต้มน้ำตาลเสิร์ฟพร้อมสาหร่ายทะเลตัดเส้น หรือส่วนผสมอื่น ๆ

ชื่อ
----

โดยทั่วไปในประเทศจีน ถั่วแดงต้มน้ำตาลมี 2 ชนิดที่แตกต่างกันคือ ถั่วแดงต้มน้ำตาลแบบที่มีน้ำค่อนข้างใส ยังเหลือให้เห็นเป็นเมล็ดถั่วที่พองบานติดเปลือก เรียก ***หงโต้วทาง*** (จีน: 红豆汤; แปลตรงตัว: "ซุปถั่วแดง") และแบบที่ปรุงให้เนื้อและเปลือกของถั่วแดงเข้าด้วยกันโดยการป่น (หรือ การบด) แบบหยาบ ๆ ให้มีเนื้อสัมผัสคล้ายทราย เรียกว่า ***หงโต้วชา*** (จีน: 红豆沙; แปลตรงตัว: "ถั่วแดงทราย")

ดูเพิ่ม
-------

* ถั่วเขียวต้มน้ำตาล
* หงโต้วปิง

อ้างอิง
-------

1. ↑  Law, K.; Meng, L.C.; Tettoni, L.I. (2012). *Authentic Recipes from China*. Authentic Recipes Series. Tuttle Publishing. p. pt188. ISBN 978-1-4629-0534-8. สืบค้นเมื่อ December 8, 2018.
2. ↑  "Red Bean and Black Glutinous Rice Dessert". *en.christinesrecipes.com*. สืบค้นเมื่อ 4 August 2014.
**นที ธีระโรจนพงษ์** เป็นผู้ที่เคลื่อนไหวทางการเมืองและสังคมในประเด็นเกี่ยวกับเรื่องบุคคลที่มีความหลากหลายทางเพศ

เกิดเมื่อวันที่ 31 ตุลาคม พ.ศ. 2499 ในครอบครัวคนไทยเชื้อสายจีน ที่อำเภอสองพี่น้อง จังหวัดสุพรรณบุรี โดยเป็นลูกชายคนสุดท้องของครอบครัวนายเซ่หลี และนางกิม แซ่ตั้ง จบชั้นประถมศึกษาที่โรงเรียนวัดทุ่งคอก (สุวรรณสาธุกิจ) จากนั้นมาต่อชั้นมัธยมศึกษาตอนต้นที่โรงเรียนกำแพงแสนวิทยา จังหวัดนครปฐม และชั้นมัธยมศึกษาตอนปลายที่โรงเรียนทวีธาภิเศก กรุงเทพมหานคร จบปริญญาตรีด้านเทคนิคการแพทย์ จากคณะแพทยศาสตร์ จุฬาลงกรณ์มหาวิทยาลัย และจบปริญญาโทด้านเศรษฐศาสตร์การเมือง จากคณะสังคมศาสตร์ มหาวิทยาลัยเชียงใหม่ ด้วยเกรดเฉลี่ย 4.00

เมื่อเรียนจบปริญญาตรีแล้ว ได้ทำงานที่เกี่ยวข้องกับวิชาที่เรียนมาอยู่เพียง 5 ปีเท่านั้น จากนั้นก็ไปเรียนต่อทางด้านแจ๊ซแดนซ์ ที่เมืองบอสตัน สหรัฐอเมริกา กลับมาพำนักที่ประเทศไทยเมื่อปี พ.ศ. 2528 โดยตั้งกลุ่มคณะนักแสดงเผยแพร่แจ๊ซแดนซ์ให้เป็นที่รู้จักในวงกว้าง ในนามของ "กลุ่มเส้นสีขาว" ในฐานะนักแสดงนำและรณรงค์เรื่องโรคเอดส์

ในปี  พ.ศ. 2547 ได้ตั้งกลุ่มเกย์การเมืองไทย โดยดำรงตำแหน่งเป็นประธาน เพื่อผลักดันกลุ่มคคนรักเพศเดียวกันเข้าสู่กิจกรรมทางการเมือง ซึ่งบทบาทของนทีมักจะเป็นผู้ที่ออกมาให้ความเห็นหรือเคลื่อนไหวเกี่ยวกับประเด็นทางเพศหรือประเด็นของบุคคลเพศที่สามอยู่บ่อย ๆ ซึ่งก็มีผู้วิพากษ์วิจารณ์อยู่บ่อย ๆ บ้างก็ตั้งข้อสังเกตว่าทำไปเพราะอยากดังหรือเปล่า

ในการเลือกตั้งสมาชิกวุฒิสภา เมื่อปี พ.ศ. 2549 ได้ลงรับสมัครเลือกตั้งในพื้นที่กรุงเทพมหานคร ได้เบอร์ 14 แต่ไม่ได้รับการเลือกตั้ง

ปัจจุบัน เป็นผู้เสนอแนวความคิดเรื่อง "กุลเกย์" ออกสู่สังคม โดยมีความหมายถึง การให้บุคคลที่เป็นเกย์หรือกะเทย มีบุคลิกเรียบร้อย ไม่ก้าวร้าวไม่หยาบคาย เป็นต้น

ชีวิตส่วนตัว เป็นบุคคลที่ยอมรับว่าตัวเองเป็นบุคคลเพศที่สามมาตั้งแต่เด็ก ๆ โดยเรียกตัวเองว่า "เกย์นที" ปัจจุบันพำนักอยู่ที่จังหวัดเชียงใหม่ ซึ่งเจ้าตัวให้เหตุผลว่าชื่นชอบในวัฒนธรรมแบบล้านนา โดยใช้ชีวิตอยู่กับคนรักซึ่งเป็นผู้ชายมาแล้วนานกว่า 20 ปี และมีตำแหน่งเป็นเลขานุการของกลุ่มเชียงใหม่อารยะด้วย

  

ปัจจุบันเป็นผู้ต้องขัง คดี แชร์ลูกโซ่

อ้างอิง
-------

1. ↑  บทสัมภาษณ์จาก รายการใครไม่ป่วยยกมือขึ้น ทางสถานีวิทยุโทรทัศน์ไททีวี ช่อง 2
2. ↑  ""วู้ดดี้" จวก "เกย์นที" อยากดัง หลังโดนด่าจ้อเซ็กซ์สนุกปากกับ "นิกกี้" จากผู้จัดการออนไลน์". คลังข้อมูลเก่าเก็บจากแหล่งเดิมเมื่อ 2015-01-09. สืบค้นเมื่อ 2011-04-26.
3. ↑  เก็บถาวร 2015-01-09 ที่ เวย์แบ็กแมชชีน มหากาพย์คน (อยาก) ดัง นที ธีระโรจนพงษ์ (1) : แค่ "วูบหนึ่ง" ของวงการเกย์ จากผู้จัดการออนไลน์
4. ↑  มหากาพย์คน (อยาก) ดัง นที ธีระโรจนพงษ์ : ภาคนัดคุย จากผู้จัดการออนไลน์[*ลิงก์เสีย*]
5. ↑  กลุ่มเชียงใหม่อารยะ แฉสามเณรโดนพระเกย์ขืนใจหลายวัด จากเนชั่น แชนแนล
**เฮนุตเซน** เป็นพระนามของพระมเหสีและสมเด็จพระราชินีของราชวงศ์อียิปต์โบราณที่อาศัยและปกครองในช่วงราชวงศ์ที่สี่ ของยุคราชอาณาจักรเก่า พระองค์เป็นพระมเหสีพระองค์ที่สองหรือสามของฟาโรห์คูฟู และพระศพอาจจะถูกฝังอยู่ที่กิซา

ชีวประวัติ
----------

### พระชนม์ชีพ

ไม่ค่อยมีใครรู้จักเกี่ยวกับพระชนม์ชีพของพระองค์ นักวิชาการบางคนเชื่อว่าพระองค์เป็นพระราชธิดาของฟาโรห์สเนฟรู แต่ข้อมูลนี้ไม่เป็นที่ยอมรับโดยทั่วไป ซึ่งชื่อดังกล่าวจะระบุว่าพระองค์เป็นเจ้าหญิง เอกสารเดียวที่อธิบายว่าพระองค์เป็นเจ้าหญิงคือ แผ่นหินสลักที่มีชื่อเสียงจากราชวงศ์ที่ 26 เป็นบันทึกที่ระบุโดยนักวิชาการในปัจจุบันเป็นของปลอมโดยนักบวช ทำให้ข้อมูลเกี่ยวกับสถานะเป็นเจ้าหญิงเฮนุตเซนยังคงเป็นปริศนา แต่พระองค์ได้รับการพิสูจน์แล้วว่าเป็นพระมเหสีของฟาโรห์

### พระโอรสและธิดา

พระองค์เป็นที่รู้กันว่าได้ให้ประสูติอย่างน้อยสองเจ้าชาย จะมีเจ้ามีคูฟูคาฟ กับเจ้าชายมินคาฟ ซึ่งเจ้าชายคูฟูคาฟไม่ใช่พระองค์เดียวกับฟาโรห์คาเฟร พระนางเฮนุตเซนเป็นมารดาของฟาโรห์คาเฟรด้วย พระโอรสทั้งหมดของพระองค์ถูกฝังไว้ที่กิซ่า ที่ฝังพระศพของคูฟูคาฟอยู่ในมาสตาบาที่ถูกทำลายในช่วงยุคของราชอาณาจักรกลาง เพื่อที่จะสร้างเทวสถานของเทพีไอซิส

สุสานที่ฝังพระศพ
----------------

พระองค์อาจถูกฝังอยู่ในพีระมิด จี 1-ซี เชื่อกันว่าปิรามิดแห่งนี้ไม่ได้เป็นส่วนหนึ่งของปิรามิดของฟาโรห์คูฟู แต่ภายหลังได้เพิ่มไว้เนื่องจากด้านทิศใต้ของมันไม่สอดคล้องกับที่ของมหาพีระมิด ในความเป็นจริงด้านใต้ของพีระมิดสอดคล้องกับสุสานมาสตาบาของคูฟูคาฟที่อยู่ใกล้เคียง นอกจากนี้เชื่อว่าเจ้าชายคูฟูคาฟอาจจะเป็นพระองค์เดียวกันกับฟาโรห์คาเฟร และสร้างคาเฟร จี 1-ซี เป็นหลุมฝังศพของพระมารดา และพีระมิด จี 1-ซี ถูกระบุว่าเป็นปิรามิดที่ยังไม่เสร็จซึ่งสร้างขึ้นโดยรีบร้อน

อ้างอิง
-------

1. ↑  Joyce A. Tyldesley: *Chronicle of the Queens of Egypt: From Early Dynastic Times to the Death of Cleopatra*. Thames & Hudson, New York 2006, ISBN 0-500-05145-3, p. 36 & 45.
2. ↑  Peter Jánosi: *Die Pyramidenanlagen der Königinnen* (= *Denkschriften der Gesamtakademie, Österreichische Akademie der Wissenschaften*, volume 13). Vienna 1996, ISBN 3-70012-207-1, p. 11, 125.
3. ↑  Zahi A. Hawass: *Mountains of the Pharaohs: The Untold Story of the Pyramid Builders*. Doubleday, New York 2006, ISBN 0-385-50305-9, p. 91-96.
4. ↑  Zahi Hawass: *The Discovery of the Satellite Pyramid of Khufu (G1-d).* In: Peter Der Manuelian: *Studies in Honor of William Kelly Simpson, Vol. 1*. Museum of Fine Arts, Boston 1996, pp. 379-398.
5. ↑  Miroslav Verner: *The Pyramids: The Mystery, Culture, and Science of Egypt's Great Monuments*. Grove Press, New York 2007, ISBN 0-802-19863-5, page 212.
6. ↑  Zahi Hawass: *The Discovery of the Satellite Pyramid of Khufu (G1-d).* In: Peter Der Manuelian: *Studies in Honor of William Kelly Simpson, Vol. 1*. Museum of Fine Arts, Boston 1996, pp. 379-398.
**แม่น้ำดิยาลา** (อังกฤษ: Diyala River; อาหรับ: نهر ديالى; เปอร์เซีย: سیروان) เป็นแม่น้ำสาขาของแม่น้ำไทกริส มีความยาวรวม 445 กิโลเมตร (277 ไมล์) มีต้นน้ำอยู่ที่เมืองฮามาดานในเทือกเขาซากรอส ทางตะวันตกของประเทศอิหร่าน ไหลผ่านเป็นพรมแดนธรรมชาติระหว่างประเทศอิรักและอิหร่านเป็นระยะทาง 32 กิโลเมตร (19.8 ไมล์) ก่อนจะรวมกับแม่น้ำไทกริสที่ทางใต้ของกรุงแบกแดด

แม่น้ำดิยาลาปรากฏอยู่ในบันทึก "ฮิสทอรี" (*Histories*) ที่เขียนโดยเฮอรอโดทัส โดยเรียกแม่น้ำสายนี้ว่า "กินเดส" (Gyndes) เขาบันทึกว่าพระเจ้าไซรัสมหาราชทรงมีพระบัญชาให้กั้นแม่น้ำสายนี้ด้วยการสร้างพนังกั้นน้ำ 360 แห่ง เพื่อเป็นการลงโทษที่ทำให้ม้าศักดิ์สิทธิ์สีขาวของพระองค์จมน้ำที่นี่ ภายหลังแม่น้ำสายนี้ไหลผ่านได้อีกครั้งหลังพนังกั้นน้ำถูกทรายทับถม ในปีที่ 693 ก่อนคริสต์ศักราช แม่น้ำดิยาลาเป็นสนามรบในยุทธการที่แม่น้ำดิยาลา (Battle of Diyala River) ระหว่างชาวอัสซีเรียกับชาวเอลาม ชาวเคิร์ดและชาวเปอร์เซียเรียกแม่น้ำสายนี้ว่า "ซีร์วาน" (Sirwan) ซึ่งมีความหมายว่า "แม่น้ำที่ส่งเสียงดังกึกก้อง"

ปัจจุบัน ประเทศอิหร่านมีโครงการสร้างเขื่อนดาร์ยัน (Daryan Dam) ใกล้เมืองดาร์ยันในจังหวัดเคอร์มันชาห์ (Kermanshah Province) โดยมีจุดประสงค์เพื่อการชลประทานพื้นที่ทางตะวันตกเฉียงใต้และผลิตกระแสไฟฟ้า ส่วนประเทศอิรักใช้เขื่อนดาร์บันดิคัน (Darbandikhan Dam) ในการชลประทานและผลิตกระแสไฟฟ้าจากช่วงต้นแม่น้ำ ส่วนใช้เขื่อนเฮมริน (Hemrin Dam) ในช่วงปลายแม่น้ำด้วยจุดประสงค์เดียวกัน นอกจากนี้ยังมีการสร้างทำนบดิยาลา (Diyala Weir) เพื่อใช้ในการชลประทานพื้นที่ทางตะวันออกเฉียงเหนือของกรุงแบกแดด

อ้างอิง
-------

1. ↑  Hussein, Haitham A. (June 2010). "Dependable Discharges of The Upper and Middle Diyala Basins". *Journal of Engineering*. **16** (2): 4960–4969. สืบค้นเมื่อ 20 May 2013.
2. ↑  Diyala River | river, Iraq | Britannica.com[*ลิงก์เสีย*]
3. ↑  The History of Herodotus, Book 1 by Herodotus
4. ↑  Headrace Tunnel And Power Plant Structure Of Daryan Dam[*ลิงก์เสีย*]
5. ↑  Save Me in the Night by Wendell Gary, M.DIV
6. ↑  Tigris-Euphrates river system | river system, Asia | Britannica.com[*ลิงก์เสีย*]

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ แม่น้ำดิยาลา

|  |  |
| --- | --- |
| การควบคุมรายการหลักฐาน แก้ไขสิ่งนี้ที่วิกิสนเทศ | 
* VIAF
	+ 1
* เวิลด์แคต (ผ่าน VIAF)

 |
ยูเอสเอส *แฟรงก์ เคเบิล* หนึ่งในสองเรือพี่เลี้ยงเรือดำน้ำที่ได้รับการบำรุงรักษาโดยกองทัพเรือสหรัฐ ส่วนเรือดำน้ำโจมตี ยูเอสเอส *ซอลต์เลกซิตี* (SSN-716) อยู่ที่เบื้องหน้า
**เรือพี่เลี้ยงเรือดำน้ำ** (อังกฤษ: submarine tender) เป็นเรือบรรทุกสัมภาระสำหรับเรือใต้น้ำที่จัดส่งและสนับสนุนเรือดำน้ำ

การพัฒนา
--------

การเคลื่อนย้ายขีปนาวุธทิ้งตัวติดเรือดำน้ำโพลาริส ระหว่างเรือพี่เลี้ยงเรือดำน้ำ ยูเอสเอส *โปรเทอุส* (AS-19) และเรือดำน้ำพลังงานนิวเคลียร์ติดขีปนาวุธ ยูเอสเอส *แพทริก เฮนรี* (SSBN-599) ที่โฮลีลอช ดันนูน ประเทศสกอตแลนด์ ในปี ค.ศ. 1961
เรือดำน้ำมีขนาดเล็กเมื่อเทียบกับเรือข้ามมหาสมุทรส่วนใหญ่ และโดยทั่วไปไม่มีความสามารถในการพกพาอาหาร, เชื้อเพลิง, ตอร์ปิโด และวัสดุอื่น ๆ จำนวนมากได้ รวมถึงไม่สามารถบรรทุกขบวนอุปกรณ์บำรุงรักษาและบุคลากรได้มากนัก แต่เรือพี่เลี้ยงจะบรรทุกของทั้งหมดเหล่านี้ให้ อีกทั้งจัดให้พบกับเรือดำน้ำเพื่อเสริมกำลัง หรือเตรียมการเหล่านี้ในขณะที่จอดที่ท่าเรือใกล้กับบริเวณที่เรือดำน้ำปฏิบัติการ ในบางกองทัพเรือ เรือพี่เลี้ยงได้จัดให้มีห้องเครื่องเพื่อการซ่อมบำรุง และเป็นหอพักแบบลอยตัวพร้อมลูกเรือบรรเทาทุกข์

ด้วยขนาดที่เพิ่มขึ้นและระบบอัตโนมัติของเรือดำน้ำสมัยใหม่ รวมทั้งในกองทัพเรือบางแห่งได้ริเริ่มพลังงานนิวเคลียร์ เรือพี่เลี้ยงก็ไม่จำเป็นต้องบรรทุกเชื้อเพลิงให้อีกต่อไป

### แคนาดา

เรือบรรทุกสัมภาระสำหรับเรือดำน้ำลำแรกของแคนาดาคือเรือหลวง*เชียร์วอเตอร์*

### ชิลี

คำที่ใช้ในกองทัพเรือชิลีคือ "เรือแม่ของเรือดำน้ำ" ดังตัวอย่างเช่น เบเอเมเอเซ (บูเกมาเดรเดซุบมาริโนส) *อัลมิรันเตเมริโน*

### เยอรมนี

ไม่สามารถปฏิบัติการเรือพี่เลี้ยงผิวน้ำตามแบบแผนได้จำนวนมากในช่วงสงครามโลกครั้งที่สอง ซึ่ง*ครีคส์มารีเนอ*ของเยอรมนีใช้เรือดำน้ำแบบ XIV (ชื่อเล่นคือ*วัวนม*) จำนวนมากเพื่อการเสริมกำลังในทะเล

### รัสเซีย

กองทัพเรือรัสเซียได้ปลดประจำการเรือพี่เลี้ยงชั้นดอนและอูกราทั้งหมดที่สืบทอดมาจากกองทัพเรือโซเวียตในปี ค.ศ. 2001 เรือลำสุดท้ายที่เหลืออยู่ในชั้นนี้คือไอเอ็นเอส *อัมบา* (A54) ซึ่งขายให้กองทัพเรืออินเดียในปี ค.ศ. 1968 เพื่อใช้กับกองเรือเรือดำน้ำชั้น*ฟอกซ์ทรอต* และมีรายงานว่ามันถูกปลดประจำการในเดือนกรกฎาคม ค.ศ. 2006[]

### เนเธอร์แลนด์

กองทัพเรือเนเธอร์แลนด์มีเรือสนับสนุนเรือดำน้ำหนึ่งลำคือเรือหลวง*แมคูเออ* (A900) ซึ่งขึ้นระวางในปี ค.ศ. 1987 เพื่อทดแทนเรือหลวง*โอนเวอโชแกน์* (M886) หรือที่รู้จักกันหลังจากนั้นในนามเรือหลวงแมคูเออ (A 856) ซึ่งขึ้นระวางในปี ค.ศ. 1956 ในฐานะเรือกวาดทุ่นระเบิดชั้นแอกเกรสซีฟเคลื่อนที่ในมหาสมุทร ซึ่งสร้างขึ้นในสหรัฐ และใช้เป็นเรือพี่เลี้ยงเรือดำน้ำในภายหลัง

### ไทย

กองทัพเรือไทย ใข้เรืออู่ลำเลียงพลสะเทินน้ำสะเทินบกเป็นเรือพี่เลี้ยงเรือดำน้ำครั้งแรกของโลก คือ เรือหลวง*ช้าง*

อ้างอิง
-------

1. ↑  "USS McKee (AS 41)". *www.navysite.de*. สืบค้นเมื่อ 2017-06-07.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ เรือพี่เลี้ยงเรือดำน้ำ
**เรือพระที่นั่งมหาจักรี** เป็นเรือพระที่นั่งแบบเรือลาดตระเวน ขึ้นระวางประจำการเมื่อ พ.ศ. 2435 ในการสร้างเรือลำนี้ สมเด็จพระเจ้าบรมวงศ์เธอ กรมพระยาดำรงราชานุภาพกับพระยาชลยุทธโยธินทร์ ไปติดต่อกับบริษัท ราเมจแอนด์เฟอร์กูสัน ต่อที่เมืองลีธ ประเทศสกอตแลนด์ เมื่อ พ.ศ. 2434 ใช้เวลา 10 เดือนจึงสร้างเสร็จ ออกเดินทางจากเมืองลีธเมื่อ 12 ตุลาคม พ.ศ. 2435 มาถึงกรุงเทพเมื่อ 6 ธันวาคม พ.ศ. 2435 

เรือลำนี้เป็นเรือพระที่นั่งของรัชกาลที่ 5 ในการเสด็จในประเทศไทย เช่น เกาะสีชัง ปากแม่น้ำเจ้าพระยา เมื่อ พ.ศ. 2436 และในการเสด็จประพาศต่างประเทศ เช่น ชวา (พ.ศ. 2439) ยุโรป (พ.ศ. 2440 และ 2450) สิงคโปร์ (พ.ศ. 2445) และออกรับแขกบ้านแขกเมืองหลายครั้งตลอดรัชกาลที่ 5

เรือพระที่นั่งมหาจักรีลำแรกปลดระวางเมื่อ พ.ศ. 2459 ทางราชการขายเรือลำนี้ยกเว้นเครื่องจักรให้บริษัทกาวาซากิ โกเบ ซึ่งทางบริษัทมารับเรือลำนี้ออกจากกรุงเทพฯเมื่อ 7 สิงหาคม พ.ศ. 2459 เครื่องจักรของเรือลำนี้ บริษัทกาวาซากิ โกเบ ได้นำไปต่อเรือพระที่นั่งมหาจักรีลำที่สอง ซึ่งขึ้นระวางในสมัยรัชกาลที่ 6 (ต่อมาคือ เรือหลวงอ่างทอง ลำที่ 1) และถูกระเบิดทำลายในสงครามโลกครั้งที่ 2

อ้างอิง
-------

* เรือพระที่นั่งมหาจักรี 24 ปีก่อนปลดระวาง. **ศิลปวัฒนธรรม**. ปีที่ 18 (6) เมษายน 2540 หน้า 113-117
เรือค้าขายในประวัติศาสตร์: เรือ บรรทุกสินค้าฟลูอิ ทสัญชาติดัตช์ในช่วงปลายศตวรรษที่ 17
**เรือพาณิชย์** (อังกฤษ: Merchant ship, Merchant vessel, Trading vessel, Merchantman) เป็นพาหนะทางน้ำที่บรรทุกสินค้าหรือบรรทุกผู้โดยสาร เพื่อรับจ้าง สิ่งนี้ตรงกันข้ามกับเรือสำราญ ซึ่งใช้เพื่อการพักผ่อนหย่อนใจส่วนบุคคล และเรือเดินสมุทร ซึ่งใช้เพื่อวัตถุประสงค์ทางการทหาร

เรือพาณิชย์มีขนาดและรูปร่างมากมาย ตั้งแต่เรือดำน้ำเป่าลมขนาด 20 ฟุตในฮาวาย ไปจนถึงเรือคาสิโน สำหรับผู้โดยสาร 5,000 คน แล่นไปตามแม่น้ำมิสซิสซิปปี ไปจนถึงเรือลากจูง ที่แล่นไปตามท่าเรือนิวยอร์ก ไปจนถึงเรือบรรทุกน้ำมัน 1,000 ฟุต และเรือบรรทุกตู้สินค้าที่ท่าเรือหลัก ไปจนถึงเรือดำน้ำ บรรทุกผู้โดยสารแล่นไปตามทะเลแคริบเบียน

ประเทศส่วนใหญ่ในโลกมีการขนส่งทางเรือ อย่างไรก็ตาม เนื่องจากค่าใช้จ่ายในการดำเนินงานที่สูงในปัจจุบัน กองเรือเหล่านี้จึงมีหลายกรณีที่แล่นเรือภายใต้ธงของประเทศที่เชี่ยวชาญในการจัดหากำลังคนและบริการในเงื่อนไขที่ดี ธงดังกล่าวเรียกว่า "ธงเพื่อความสะดวก" ปัจจุบันไลบีเรียและปานามาเป็นที่ชื่นชอบเป็นพิเศษ อย่างไรก็ตาม การเป็นเจ้าของเรือสามารถทำได้โดยประเทศใดก็ได้

เรือพาณิชย์ของกรีกมีขนาดใหญ่ที่สุดในโลก ปัจจุบันกองเรือกรีกคิดเป็นร้อยละ 16 ของระวางบรรทุกทั่วโลก ทำให้ปัจจุบันเป็นกองเรือพาณิชย์ระหว่างประเทศที่ใหญ่ที่สุดในโลก แม้ว่าจะไม่ใช่กองเรือที่ใหญ่ที่สุดในประวัติศาสตร์

ในช่วงสงคราม เรือพาณิชย์อาจจะใช้เป็นตัวช่วยให้กับกองทัพเรือของประเทศของตน และมีการเรียกร้องให้ส่งทหาร บุคลากร และวัสดุ

คำจำกัดความ
-----------

คำว่า "เรือพาณิชย์" ถูกกำหนดโดยหน่วยยามฝั่งสหรัฐว่าเป็นเรือใด ๆ (เช่น เรือ หรือ เรือกำปั่น) ที่ทำงานการค้าเชิงพาณิชย์หรือที่บรรทุกผู้โดยสารเพื่อการเช่าซื้อ

อ้างอิง
-------

1. ↑  "Summary of the Report from the Passenger Vessel Access Advisory Committee". คลังข้อมูลเก่าเก็บจากแหล่งเดิมเมื่อ 14 April 2012. สืบค้นเมื่อ 24 April 2012.
2. ↑  "Review of Maritime Transport 2007, Chapter 2, Structure and ownership of the world fleet, p. 45" (PDF). คลังข้อมูลเก่าเก็บจากแหล่งเดิม (PDF)เมื่อ 2017-12-07. สืบค้นเมื่อ 2021-03-30.

แหล่งข้อมูลอื่น
---------------

* ภาพถ่ายของเรือค้าขาย
**ระบบหมู่โลหิตอาร์เอช (รีซัส)** (อังกฤษ: Rh (Rhesus) blood group system) รวมทั้ง**อาร์เอชแฟกเตอร์** เป็นหนึ่งใน 33 หมู่โลหิตของมนุษย์ในปัจจุบัน เป็นระบบหมู่โลหิตที่สำคัญที่สุดรองจากระบบเอบีโอ ปัจจุบัน ระบบหมู่โลหิตอาร์เอชประกอบด้วยแอนติเจนหมู่โลหิตที่มีการนิยามมากกว่า 50 แอนติเจน ที่สำคัญที่สุดมีห้าแอนติเจน ได้แก่ C, c, D, E และ e เมื่อเอ่ยว่าอาร์เอชบวกหรืออาร์เอชลบนั้นจะหมายถึงเฉพาะแอนติเจน D นอกเหนือไปจากการถ่ายเลือด ระบบหมู่โลหิตอาร์เอช โดยเฉพาะอย่างยิ่ง แอนติเจน D ยังใช้กำหนดความเสี่ยงของโรคเม็ดเลือดแดงแตกในทารกแรกเกิด (hemolytic disease of the newborn หรือ erythroblastosis fetalis) ชนิดที่เกิดจากหมู่โลหิต Rh เพราะการป้องกันเป็นวิธีการที่ดีที่สุดในจัดการกับสภาพนี้ มารดาควรทดสอบเลือดเพื่อหาหมู่โลหิตเป็นการป้องกันก่อนคลอด หากเลือดไม่มีแอนติเจนอาร์เอช จะเรียกว่า อาร์เอชลบ หากมีแอนติเจน เรียกว่า อาร์เอชบวก เมื่อมารดามีหมู่อาร์เอชลบ ส่วนบิดามีหมู่อาร์เอชบวก ทารกในครรภ์สามารถรับอาร์เอชแฟกเตอร์จากบิดาได้ และจะทำให้ทารกในครรภ์มีหมู่อาร์เอชบวก อาจเกิดปัญหาขึ้นหากเกิดกรณีเช่นนี้

มารดาที่มีหมู่อาร์เอชลบ อาจสร้างแอนติบอดีต่อทารกในครรภ์ หากเลือดทารกเล็กน้อยผสมกับเลือดมารดา ซึ่งมักเกิดขึ้น ร่างกายมารดาอาจตอบสนองราวกับภูมิแพ้ต่อทารก แอนติบอดีนั้นสามารถผ่านรกและทำลายเลือดของทารกในครรภ์ได้
ระบบสมการเชิงเส้นสามตัวแปรกำหนดหมู่ระนาบ จุดส่วนร่วมคือผลเฉลย
ในวิชาคณิตศาสตร์ **ระบบสมการเชิงเส้น**เป็นหมู่สมการเชิงเส้นที่เกี่ยวข้องกับตัวแปรชุดเดียวกัน ตัวอย่างเช่น

{\displaystyle {\begin{alignedat}{7}3x&&\;+\;&&2y&&\;-\;&&z&&\;=\;&&1&\\2x&&\;-\;&&2y&&\;+\;&&4z&&\;=\;&&-2&\\-x&&\;+\;&&{\tfrac {1}{2}}y&&\;-\;&&z&&\;=\;&&0&\end{alignedat}}}
เป็นระบบสามสมการที่มีสามตัวแปร *x*, *y*, *z* ผลเฉลยของระบบสมการเชิงเส้นเป็นการแทนค่าจำนวนในตัวแปรซึ่งทำให้สมการทั้งหมดสอดคล้องกันพร้อมกัน ผลเฉลยของระบบสมการเชิงเส้นข้างต้น คือ

{\displaystyle {\begin{alignedat}{2}x&\,=\,&1\\y&\,=\,&-2\\z&\,=\,&-2\end{alignedat}}}
เพราะทำให้ทั้งสามสมการสมเหตุสมผล คำว่า "ระบบ" เป็นการชี้ว่าต้องพิจารณาสมการทั้งหมดร่วมกัน ไม่ใช่แยกกัน ค้นพบโดยต้อบ

ในวิชาคณิตศาสตร์ ทฤษฎีระบบสมการเชิงเส้นเป็นพื้นฐานและส่วนหลักมูลของพีชคณิตเชิงเส้น หัวข้อซึ่งใช้ในคณิตศาสตร์สมัยใหม่ส่วนมาก ขั้นตอนวิธีการคณนาสำหรับการหาผลเฉลยเป็นส่วนสำคัญของพีชคณิตเชิงเส้นตัวเลข และมีบทบาทเด่นในวิชาวิศวกรรมศาสตร์ ฟิสิกส์ เคมี วิทยาการคอมพิวเตอร์และเศรษฐศาสตรฺ ระบบสมการไม่เชิงเส้นมักประมาณโดยใช้ระบบสมการเชิงเส้นได้ ซึ่งเป็นเทคนิคที่ช่วยได้มากเมื่อสร้างแบบจำลองทางคณิตศาสตร์หรือการจำลองระบบที่ค่อนข้างซับซ้อนทางคอมพิวเตอร์

บ่อยครั้ง สัมประสิทธิ์ของสมการเป็นจำนวนจริงหรือจำนวนเชิงซ้อน และผลเฉลยหาได้โดยชุดจำนวนเดียวกัน แต่ทฤษฎีและขั้นตอนวิธีนี้ใช้ได้กับสัมประสิทธิ์และผลเฉลยในทุกสาขา สำหรับผลเฉลยในโดเมนปริพันธ์อย่างริงของจำนวนเต็ม หรือในโครงสร้างพีชคณิตอื่น ได้มีการพัฒนาทฤษฎีอื่นออกมา กำหนดการเชิงเส้นจำนวนเต็มเป็นการรวมวิธีสำหรับการหาผลเฉลยจำนวนเต็ม "ที่ดีที่สุด" (เมื่อมีหลายผลเฉลย)
**ปลากดขาว** หรือ **ปลากดชงโลง** หรือ **ปลากดนา** เป็นปลาน้ำจืดชนิดหนึ่ง มีชื่อวิทยาศาสตร์ว่า *Hemibagrus nemurus* อยู่ในวงศ์ปลากด (Bagridae)

มีรูปร่างทั่วไปคล้ายกับปลากดเหลือง (*H. filamentus*) ซึ่งอยู่ในสกุลเดียวกัน แต่ปลากดขาวหลังจะไม่โค้ง ขอบก้านครีบแข็งของครีบหลังเรียบ ครีบหลังยาวไม่ถึงจุดเริ่มต้นของครีบไขมัน ครีบไขมันมีสีเข้มกว่าลำตัวและมีขอบครีบสีขาว มีก้านครีบเดี่ยวของครีบหลัง 2 ก้าน และก้านครีบแขนง 7 ก้าน ครีบก้นมีก้านครีบเดี่ยว 1–2 ก้าน มีก้านครีบแขนง 7–8 ก้าน

พบกระจายพันธุ์ในแหล่งน้ำนิ่งและแม่น้ำสายใหญ่ทั่วประเทศไทย ยกเว้นภาคใต้ มีขนาดโตเต็มที่ 72–80 เซนติเมตร

ปลากดขาวเป็นปลากดที่พบได้มากกว่าปลากดเหลืองที่มีลักษณะคล้ายคลึงกัน ซึ่งในบางครั้งยังอาจเรียกชื่อซ้ำกันได้ว่า "ปลากดเหลือง" แต่เมื่อนำมาเลี้ยงเปรียบเทียบกันแล้ว ปรากฏว่าปลากดขาวมีอัตราการเจริญเติบโตที่ช้ากว่า นิยมนำมาบริโภคเหมือนกันและเลี้ยงเป็นปลาสวยงามด้วย ซึ่งจะได้รับความนิยมอย่างมากในชนิดที่เป็นปลาเผือก

ดูเพิ่ม
-------

* ปลากดเหลือง

อ้างอิง
-------

1. ↑  เก็บถาวร 2011-09-26 ที่ เวย์แบ็กแมชชีน กด ๒ ตามพจนานุกรมฉบับราชบัณฑิตยสถาน พ.ศ. 2542
2. ↑  สมโภชน์ อัคคะทวีวัฒน์, สาระน่ารู้ปลาน้ำจืดไทย เล่ม ๑ (พ.ศ. 2547) ISBN 974-00-8701-9 หน้า 246

แหล่งข้อมูลอื่น
---------------

* รูปและข้อมูลจาก Fishabase.org
* การเพาะพันธุ์ปลากดเหลือง
คนงานและวัวในโรงฆ่าสัตว์ ค.ศ. 1942.
**โรงฆ่าสัตว์** หรือ**โรงเชือด** (อังกฤษ: slaughterhouse, abattoir) เป็นสิ่งก่อสร้างที่สัตว์ถูกฆ่าเพื่อเป็นนำมาเป็นอาหาร โรงฆ่าสัตว์ส่งเนื้อสัตว์ต่อใหักับอุตสาหกรรมบรรจุหีบห่อ ส่วนโรงฆ่าสัตว์ที่เนื้อไม่ได้ถูกนำไปเป็นอาหารอาจถูกเรียกว่า knacker's yard หรือ knackeries และมักใช้ฆ่าสัตว์ที่ไม่เหมาะสำหรับการรับประทานหรือที่ไม่สามารถทำงานในฟาร์มได้อีกต่อไป เช่น ม้าที่ไม่สามารถทำหน้าที่ได้
การฆ่าสัตว์ในระดับอุตสาหกรรมมาพร้อมกับปัญหาด้านลอจิสติก, ปัญหาด้านสวัสดิภาพสัตว์, ความต้องการทางสาธารณสุข และปัญหาด้านสิ่งแวดล้อม  การหาที่่เพื่อสร้างโรงฆ่าสัตว์ยังเป็นปัญหาและมักเป็นที่เกลียดชังของสาธารณะ

กลุ่มสิทธิและสวัสดิภาพสัตว์มักแสดงความกังวลเกี่ยวกับวิธีขนย้าย, จัดเตรียม, เลี้ยง และฆ่าของโรงฆ่าสัตว์บางที่

อ้างอิง
-------

1. 1 2  Canencia, Oliva P; Dalugdug, Marlou D; Emano, Athena Marie; Mendoza, Richard; Walag, Angelo Mark P. (2016-08-31). "Slaughter waste effluents and river catchment watershed contamination in Cagayan de Oro City, Philippines". *ResearchGate*. **9** (2). ISSN 2220-6663.
2. ↑  "Top 10 Animal Rights Activists". Belief Net.
ในสงครามโลกครั้งที่สอง **แอตแลนติกพ็อกเกต**เป็นจุดที่สำคัญตามแนวชายฝั่งของเนเธอร์แลนด์ เบลเยียม และฝรั่งเศสที่ถูกเลือกให้เป็นศูนย์กลางของการต่อต้านโดยกองทัพเยอรมันที่ยึดครองอยู่ เพื่อทำการป้องกันในระยะยาวอย่างเท่าที่จะเป็นไปได้กับการโจมตีทางภาคพื้นดินของฝ่ายสัมพันธมิตร เช่นเดียวการรวบรวมกำลังและเตรียมอาวุธสัมภาระเพื่อควบคุมพื้นที่โดยรอบ เป้าหมายของพวกเขาคือไม่ยอมให้ฝ่ายสัมพันธมิตรได้ใช้ท่าเรืออย่างสะดวกและเพื่อรักษาความปลอดภัยของพวกเขาอย่างต่อเนื่องที่ใช้โดยเรือดำน้ำเยอรมันในยุทธการแห่งแอตแลนติก นอกจากนี้ ตราบใดที่เมืองต่างๆเหล่านี้ยังคงอยู่ในมือของเยอรมัน โฆษณาชวนเชื่อของพวกเขาจะมีความน่าเชื่อถือสูงขึ้น

เมื่อวันที่ 19 มกราคม อดอล์ฟ ฮิตเลอร์ได้ประกาศว่าสถานที่ทั้งสิบสี่แห่งตามแนวกำแพงแห่งแอตแลนติกเป็นป้อมปราการ(เฟสทันเกน) ซึ่งจะถูกจัดตั้งขึ้นจนกระทั่งเหลือคนสุดท้ายหรือรอบสุดท้าย-ที่ถูกเรียกว่า Atlantikfestungen สถานที่อื่นๆที่ถูกเพิ่มขึ้นเข้าไปในรายการภายหลังจากฝ่ายสัมพันธมิตรบุกครอง เมื่อวันที่ 6 มิถุนายน ค.ศ. 1944 ในคำสั่งเพิ่มเติมของวันที่ 17 สิงหาคม และ 4 กันยายน 

ในฝรั่งเศส ทั้งหกพ็อกเกตที่ถูกยึดครองโดยฝ่ายสัมพันธมิตรในช่วงเริ่มแรกของการบุกครองนอร์ม็องดีในเดือนมิถุนายนและเดือนตุลาคม ค.ศ. 1944 ภายหลังจากนั้นส่วนที่เหลือก็ถูกล้อมไว้หมด ทั้งสามแห่งได้ถูกปลดปล่อยโดยกองทัพฝรั่งเศสในเดือนเมษายน ค.ศ. 1945 ในขณะส่วนที่เหลือก็ได้ยอมจำนน ภายหลังจากการประกาศยอมจำนนของเยอรมนีในเดือนพฤษภาคม ค.ศ. 1945

รายชื่อของพ็อกเกตทั้งในหรือนอกฝั่งจากฝรั่งเศส
---------------------------------------------

แอตแลนติกพ็อกเกตทั้งในหรือนอกฝั่งจากฝรั่งเศศ, ด้วยวันที่การโจมตีของฝ่ายสัมพันธมิตรได้เริ่มต้นขึ้นและวันที่ฝ่ายป้องกันได้ยอมจำนน แสดงให้เห็นที่อยู่ข้างล้างดังนี้

| สถานที่ | การโจมตีของฝ่ายสัมพันธมิตรได้เริ่มต้นขึ้นเมื่อ | ยอมจำนน |
| --- | --- | --- |
| แชร์บัวก์ | 06 มิถุนายน ค.ศ. 1944 | 30 มิถุนายน ค.ศ. 1944 |
| แซ็ง-มาโล | 03 สิงหาคม ค.ศ. 1944 | 14 สิงหาคม ค.ศ. 1944 |
| Le Havre | 10 กันยายน ค.ศ. 1944 | 12 กันยายน ค.ศ. 1944 |
| เบรตส์ | 07 สิงหาคม ค.ศ. 1944 | 19 กันยายน ค.ศ. 1944 |
| Boulogne-sur-Mer | 17 กันยายน ค.ศ. 1944 | 22 กันยายน ค.ศ. 1944 |
| กาแล | 25 กันยายน ค.ศ. 1944 | 30 กันยายน ค.ศ. 1944 |
| Royan | 12 กันยายน ค.ศ. 1944 | 17 เมษายน ค.ศ. 1945 |
| Pointe de Grave | 12 กันยายน ค.ศ. 1944 | 20 เมษายน ค.ศ. 1945 |
| Île d'Oléron | 12 กันยายน ค.ศ. 1944 | 30 เมษายน ค.ศ. 1945 |
| La Rochelle | 12 กันยายน ค.ศ. 1944 | 07 พฤษภาคม ค.ศ. 1945 |
| ดันเคิร์ก | 15 กันยายน ค.ศ. 1944 | 09 พฤษภาคม ค.ศ. 1945 |
| หมู่เกาะแชนเนล | ไม่มีการโจมตี | 09 พฤษภาคม ค.ศ. 1945 |
| Lorient | 12 สิงหาคม ค.ศ. 1944 | 10 พฤษภาคม ค.ศ. 1945 |
| แซ็ง-นาแซร์ | 27 สิงหาคม ค.ศ. 1944 | 11 พฤษภาคม ค.ศ. 1945 |

อ้างอิง
-------

1. ↑  The island of Cézembre held out until 2 September 1944